b'\n_START_ARTICLE_\nBest of Soul\n_START_SECTION_\nPangkalahatang Kabatiran\n_START_PARAGRAPH_\nInilabas ang Best of Soul halos isang taong nakalipas pagkatapos ng kanyang ikatlong estudyong album na Love & Honesty. Upang maipakilala ang album, naglabas si BoA ng dalawang sensilyo, ang "Quincy / Kono Yo no Shirushi" na nagsimula sa ikaapat na puwesto, at ang "Meri Kuri" na nasa ikalima sa Oricon na tsart pang-sensilyo. Sa pagkakalabas ng Best of Soul, nanguna ito sa Oricon album sa pagkaka-benta ng 489,067 kopya sa unang lingo nito. Pagkalipas ay naibenta ang album ng higit kumulang na 1,003,000 kopya noong Mayo 2005, na nagtalaga kay BoA bilang mang-aawit na Asyatikong di-Haponesa na mayroong dalawang album na naibenta ng higit na milyong mga kopya sa Hapon. Ang una niyang album na naibenta rin ng higit milyong kopya ay ang Valenti na inilabas dalawang taong nakalipas bago ang Best of Soul._NEWLINE_Sa katapusan ng taon, naibenta ang Best of Soul na may kabuuang 1,060,039 kopya na nagtalaga rito na ikasiyam na pinaka-tanyag na naibentang album ng 2005.'